14.3.2022
EL
Επίσημη Εφημερίδα της Ευρωπαϊκής Ένωσης
L 85/43
(5)
Το παράρτημα της εκτελεστικής απόφασης (ΕΕ) 2021/641 τροποποιήθηκε πρόσφατα με την εκτελεστική απόφαση (ΕΕ) 2022/349 της Επιτροπής (4), έπειτα από την εκδήλωση εστιών της υψηλής παθογονικότητας γρίπης των πτηνών σε πουλερικά ή πτηνά σε αιχμαλωσία στην Τσεχία, στη Γερμανία, στην Ισπανία, στη Γαλλία, στην Ιταλία, στις Κάτω Χώρες, στην Πολωνία και στην Πορτογαλία, οι οποίες έπρεπε να αποτυπωθούν στο εν λόγω παράρτημα.
(6)
Μετά την ημερομηνία έκδοσης της εκτελεστικής απόφασης (ΕΕ) 2022/349, η Γερμανία, η Ισπανία, η Γαλλία, η Ιταλία, οι Κάτω Χώρες, η Πολωνία και η Πορτογαλία κοινοποίησαν στην Επιτροπή νέες εστίες υψηλής παθογονικότητας γρίπης των πτηνών σε εγκαταστάσεις εκτροφής πουλερικών ή πτηνών σε αιχμαλωσία, οι οποίες βρίσκονταν εντός ή εκτός των περιοχών που παρατίθενται στο παράρτημα της εν λόγω εκτελεστικής απόφασης.
(7)
Οι αρμόδιες αρχές της Γερμανίας, της Ισπανίας, της Γαλλίας, της Ιταλίας, των Κάτω Χωρών, της Πολωνίας και της Πορτογαλίας έχουν λάβει τα αναγκαία μέτρα ελέγχου νόσων που απαιτούνται σύμφωνα με τον κατ’ εξουσιοδότηση κανονισμό (ΕΕ) 2020/687, συμπεριλαμβανομένου του καθορισμού ζωνών προστασίας και επιτήρησης γύρω από τις εν λόγω εστίες.
(8)
Επιπλέον, η αρμόδια αρχή της Γαλλίας αποφάσισε να οριοθετήσει περαιτέρω απαγορευμένη ζώνη γύρω από τις ζώνες προστασίας και επιτήρησης ή δίπλα σε αυτές σε ορισμένες περιοχές που διατρέχουν αυξημένο κίνδυνο εξάπλωσης της υψηλής παθογονικότητας γρίπης των πτηνών στο διαμέρισμα Gers του εν λόγω κράτους μέλους.
(9)
Η Επιτροπή εξέτασε τα μέτρα ελέγχου της νόσου που ελήφθησαν από τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία και την Πορτογαλία σε συνεργασία με τα εν λόγω κράτη μέλη και βεβαιώθηκε ότι τα όρια των ζωνών προστασίας και επιτήρησης στη Γερμανία, στην Ισπανία, στη Γαλλία, στην Ιταλία, στις Κάτω Χώρες, στην Πολωνία και στην Πορτογαλία και της περαιτέρω απαγορευμένης ζώνης στη Γαλλία που οριοθετήθηκαν από τις αρμόδιες αρχές των εν λόγω κρατών μελών βρίσκονται σε ικανοποιητική απόσταση από τις εγκαταστάσεις στις οποίες έχουν επιβεβαιωθεί οι πρόσφατες εστίες υψηλής παθογονικότητας γρίπης των πτηνών.
(10)
Για να προληφθεί κάθε περιττή διαταραχή του εμπορίου εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να περιγραφούν ταχέως σε επίπεδο Ένωσης, σε συνεργασία με την Τσεχία, τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία και την Πορτογαλία, οι ζώνες προστασίας και επιτήρησης που οριοθετήθηκαν από τα εν λόγω κράτη μέλη και η περαιτέρω απαγορευμένη ζώνη που οριοθετήθηκε από τη Γαλλία, σύμφωνα με τον κατ’ εξουσιοδότηση κανονισμό (ΕΕ) 2020/687.
(11)
Συνεπώς, θα πρέπει να τροποποιηθούν οι περιοχές που είναι καταγεγραμμένες για τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία και την Πορτογαλία στο παράρτημα της εκτελεστικής απόφασης (ΕΕ) 2021/641.
(12)
Επιπλέον, θα πρέπει να περιληφθεί μια περαιτέρω απαγορευμένη ζώνη για τη Γαλλία στο παράρτημα της εκτελεστικής απόφασης (ΕΕ) 2021/641.
(13)
Επομένως, το παράρτημα της εκτελεστικής απόφασης (ΕΕ) 2021/641 θα πρέπει να τροποποιηθεί για να επικαιροποιηθεί η περιφερειοποίηση σε επίπεδο Ένωσης, ώστε να ληφθούν υπόψη οι ζώνες προστασίας και επιτήρησης που οριοθετήθηκαν δεόντως από τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πολωνία και την Πορτογαλία καθώς και η περαιτέρω απαγορευμένη ζώνη που οριοθετήθηκε δεόντως από τη Γαλλία σύμφωνα με τον κατ’ εξουσιοδότηση κανονισμό (ΕΕ) 2020/687, καθώς και η διάρκεια των μέτρων που εφαρμόζονται σ’ αυτές.
(14)
Ως εκ τούτου, η εκτελεστική απόφαση (ΕΕ) 2021/641 θα πρέπει να τροποποιηθεί αναλόγως.
(15)
Δεδομένου του επείγοντος χαρακτήρα της επιδημιολογικής κατάστασης στην Ένωση όσον αφορά τη διασπορά της υψηλής παθογονικότητας γρίπης των πτηνών, είναι σημαντικό οι τροποποιήσεις που γίνονται στην εκτελεστική απόφαση (ΕΕ) 2021/641 με την παρούσα απόφαση να τεθούν σε ισχύ το συντομότερο δυνατόν.
(16)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
(4) Εκτελεστική απόφαση (ΕΕ) 2022/349 της Επιτροπής, της 28ης Φεβρουαρίου 2022, για την τροποποίηση του παραρτήματος της εκτελεστικής απόφασης (ΕΕ) 2021/641 για έκτακτα μέτρα σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 64 της 2.3.2022, σ.
60).